section_heading: Povijest
paragraph_text: Rani susreti s Yavapaima zbio se vjerojatno 1582. – 1583. kada Espejova ekspedicija susreće Indijance Yavepe koje 1598. Marcos Farfan de los Godos naziva ih Cruzados, zbog malenih križića učinjenih od trske, što su na ćelu nosili vezane na uvojcima kose. Ove Yavepe Yavapai Indijance nazivaju i Northeastern Yavapai. Ostale dvije grupe su Nijoras (kasnije nazivani Kewevikopaya, Southeastern Yavapai) i Tolkepaya ili Tejunas, odnosno Western Yavapai. Kasnije ih susreću 1604. Juan de Oñate (1604), pa otac Francisco Garcés (1776.). Ovi Indijanci bijahu u dobrim odnosima s Tonto Apačima, pa su u petom mjesecu 1873. smješteni na rezervat Verde River Agency, s Tonto Apačima, odakle su dvije godine kasnije (1875.) preseljeni na Agenciju San Carlos Apache. Tu su Yavapai ostali do početka 20. stoljeća. Dio Yavapaia 1903. odlazi na rezervat Fort McDowell, gdje još žive, ostali su na rezervatima Yavapai-Prescott i na Camp Verde u okrugu Yavapai.